La Liga: Draw fiż-żewġ logħbiet tat-Tnejn filgħaxija
Imtella' Ġunju 16, 2020 Żewġ gowls fit-tieni taqsima ddeċidew dan il-konfront fejn Levante u Sevilla ħadu punt kull wieħed meta spiċċaw draw. Kienu Sevilla li fetħu l-iskor kmieni fit-tieni taqsima permezz ta' de Jong, imma dan il-vantaġġ kien ikkanċellat minn Diego Carlos tal-istess tim meta tliet minuti mit-tmiem tefa' fix-xibka tiegħu stess u għamel l-iskor 1-1. B'dan id-draw Sevilla żiedu punt fit-tielet post tal-klassifika, b'Real Sociedad u Getafe jistgħu japprofittaw jekk kemm-il darba jirbħu l-logħba nieqsa li għandhom. Draw bejn Real Betis u Granada, 2-2, f'konfront missielet li ħalla lill-viżitaturi jiġġieldu għal post fil-UEFA Europa League fl-istaġun li ġej. Fernandez fetaħ l-iskor għal Granada man-nofs siegħa logħob u hekk baqgħu sal-mistrieħ. Kif kollox deher li Granada kienu resqin għal rebħa, Real Betis ġabu d-draw permezz ta' Canales mill-penalty fil-85 minuta, u saħansitra marru minn fuq tliet minuti wara b'gowl ta' Tello. U filwaqt li kollox deher mitluf għal Granada huma rnexxilhom isalvaw punt meta Soldado sab ix-xibka mal-ewwel minuta fuq il-ħin regolamentari. Illum ikompli l-kampjonat Spanjol bi tliet logħbiet: